Paralen v tehotenstve
Dobrý deň, som v 35tt a včera ma velmi seklo na celej lavej strane pod rebrami az tak, ze som skoncila na urgentr kde mi dali infuziou paralen a pichli mi do svalu buscopan a magnezko. Dr. mi odporučila 3x denne brat po 2tbl paralenu.Nieje je to veľa?Neublížim tym bábätku? Lebo stale sa neviem hybat
Dobrý deň.
Ďakujeme za Vašu otázku.
Veľké množstvo údajov u tehotných žien, ktoré užívali Paracetamol, nepoukazuje na malformačnú toxicitu ani na toxický vplyv na plod/novorodenca. Ak je to klinicky potrebné, paracetamol sa môže podávať počas tehotenstva. Vzhľadom na to, že vo Vašom prípade lekár nariadil užívanie paracetamolu v dávke 3-krát denne po 2 tablety, zvážil prínos liečby nad možným rizikom, odporúčam riadiť sa jeho pokynmi.
Prajem pekný zvyšok dňa.
S pozdravom
Mgr. Barbora Bičanovská